nibzard/narodne-novine-full-text-markdown huggingface dataset:
## Uredba o izmjenama i dopuni Uredbe o osnivanju Visoke škole za menadžment u turizmu i informatici u Virovitici

### NN 119/2013 (25.9.2013.), Uredba o izmjenama i dopuni Uredbe o osnivanju Visoke škole za menadžment u turizmu i informatici u Virovitici

VLADA REPUBLIKE HRVATSKE

2537

Na temelju članka 12. stavka 2. Zakona o ustanovama (»Narodne novine«, br. 76/93, 29/97, 47/99 i 35/2008) i članka 49. stavka 2. Zakona o znanstvenoj djelatnosti i visokom obrazovanju (»Narodne novine«, br. 123/2003, 105/2004, 174/2004, 2/2007 – Odluka Ustavnog suda Republike Hrvatske, 46/2007, 45/2009, 63/2011 i 94/2013), Vlada Republike Hrvatske je na sjednici održanoj 19. rujna 2013. godine donijela

UREDBU

O IZMJENAMA I DOPUNI UREDBE O OSNIVANJU VISOKE ŠKOLE ZA MENADŽMENT U TURIZMU I INFORMATICI U VIROVITICI

Članak 1.

U Uredbi o osnivanju Visoke škole za menadžment u turizmu i informatici u Virovitici (»Narodne novine«, broj 94/2007), u članku 3. alineja 3. mijenja se i glasi:

»– ustrojavanje i izvođenje obrazovnih programa koji se ne smatraju studijem u smislu Zakona o znanstvenoj djelatnosti i visokom obrazovanju te se temelje na načelima cjeloživotnog učenja;«.

Članak 2.

U članku 6. stavku 2. alineji 6. riječ: »suglasnost« zamjenjuje se riječju: »potvrdu«.

Članak 3.

Članak 7. mijenja se i glasi:

»Upravno vijeće ima pet članova koji se imenuju, odnosno biraju sukladno odredbama Zakona o znanstvenoj djelatnosti i visokom obrazovanju. Predsjednika Upravnog vijeća biraju članovi između sebe. Dekan sudjeluje u radu Upravnog vijeća bez prava glasovanja.

Članovi Upravnog vijeća mogu se razriješiti i prije isteka vremena na koji su imenovani, odnosno izabrani.

Način rada i odlučivanja Upravnog vijeća utvrđuje se Statutom Škole.«.

Članak 4.

U članku 8. stavak 2. mijenja se i glasi:

»Za dekana, putem javnog natječaja, može biti izabrana osoba u znanstveno-nastavnom zvanju, nastavnom zvanju profesora visoke škole ili višeg predavača. Dekan se bira i razrješava sukladno odredbama Zakona znanstvenoj djelatnosti i visokom obrazovanju i Zakona o ustanovama, na način i u postupku utvrđenom Statutom Škole. Rok do kojeg se primaju prijave kandidata ne može biti kraći od trideset dana od dana objave natječaja, a rok u kojem se kandidati obavještavaju o izboru ne može biti dulji od četrdeset i pet dana od dana isteka roka za podnošenje prijava.«.

Stavak 3. briše se.

Iza dosadašnjeg stavka 4. koji postaje stavak 3. dodaje se novi stavak 4. koji glasi:

»Za akademska pitanja dekan je odgovoran Stručnom vijeću, a za zakonitost rada financijskog poslovanja i racionalne uporabe materijalnih i kadrovskih resursa Upravnom vijeću.«.

Članak 5.

U članku 9. stavku 2. riječi: »1.000.000 kuna« zamjenjuju se riječima: »petsto tisuća kuna«.

Članak 6.

U članku 10. stavak 2. mijenja se i glasi:

»Stručno vijeće Škole čine nastavnici, suradnici, studenti i jedan predstavnik zaposlenika, u skladu sa Statutom Škole.«.

Članak 7.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/13-03/107

Urbroj: 50301-04/12-13-24

Zagreb, 19. rujna 2013.

Predsjednik

Zoran Milanović, v. r.

Uredba, NN 119/2013-2537
## Uredba o izmjenama i dopunama Uredbe o osnivanju Visokog gospodarskog učilišta u Križevcima

### NN 119/2013 (25.9.2013.), Uredba o izmjenama i dopunama Uredbe o osnivanju Visokog gospodarskog učilišta u Križevcima

VLADA REPUBLIKE HRVATSKE

2538

Na temelju članka 12. stavka 2. Zakona o ustanovama (»Narodne novine«, br. 76/93, 29/97, 47/99 i 35/2008) i članka 49. stavka 2. Zakona o znanstvenoj djelatnosti i visokom obrazovanju (»Narodne novine«, br. 123/2003, 105/2004, 174/2004, 2/2007 – Odluka Ustavnog suda Republike Hrvatske, 46/2007, 45/2009, 63/2011 i 94/2013), Vlada Republike Hrvatske je na sjednici održanoj 19. rujna 2013. godine donijela

UREDBU

O IZMJENAMA I DOPUNAMA UREDBE O OSNIVANJU VISOKOG GOSPODARSKOG UČILIŠTA U KRIŽEVCIMA

Članak 1.

U Uredbi o osnivanju Visokog gospodarskog učilišta u Križevcima (»Narodne novine«, br. 40/98, 76/2005 i 57/2007), u članku 5. stavku 2. alineji 7. iza riječi: »Stručnog vijeća« dodaje se zarez i riječi: »uz potvrdu osnivača«.

Članak 2.

Članak 6. mijenja se i glasi:

»Upravno vijeće ima pet članova koji se imenuju, odnosno biraju sukladno odredbama Zakona o znanstvenoj djelatnosti i visokom obrazovanju. Predsjednika Upravnog vijeća biraju članovi između sebe. Dekan sudjeluje u radu Upravnog vijeća bez prava glasovanja.

Članovi Upravnog vijeća mogu se razriješiti i prije isteka vremena na koji su imenovani, odnosno izabrani.

Način rada i odlučivanja Upravnog vijeća utvrđuje se Statutom Učilišta.«.

Članak 3.

U članku 7. stavak 2. mijenja se i glasi:

»Za dekana, putem javnog natječaja, može biti izabrana osoba u znanstveno-nastavnom zvanju, nastavnom zvanju profesora visoke škole ili višeg predavača. Dekan se bira i razrješava sukladno odredbama Zakona o znanstvenoj djelatnosti i visokom obrazovanju i Zakona o ustanovama, na način i u postupku utvrđenom Statutom Učilišta. Rok do kojeg se primaju prijave kandidata ne može biti kraći od trideset dana od dana objave natječaja, a rok u kojem se kandidati obavještavaju o izboru ne može biti dulji od četrdeset i pet dana od dana isteka roka za podnošenje prijava.«.

Stavak 3. briše se.

Iza dosadašnjeg stavka 4. koji postaje stavak 3. dodaje se novi stavak 4. koji glasi:

»Za akademska pitanja dekan je odgovoran Stručnom vijeću, a za zakonitost rada financijskog poslovanja i racionalne uporabe materijalnih i kadrovskih resursa Upravnom vijeću.«.

Članak 4.

U članku 8. stavku 2. riječi: »200.000,00 kuna« zamjenjuju se riječima: »petsto tisuća kuna«.

Članak 5.

U članku 9. stavak 2. mijenja se i glasi:

»Stručno vijeće Učilišta čine nastavnici, suradnici, studenti i jedan predstavnik zaposlenika, u skladu sa Statutom Učilišta«.

Članak 6.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/13-03/107

Urbroj: 50301-04/12-13-18

Zagreb, 19. rujna 2013.

Predsjednik

Zoran Milanović, v. r.

Uredba, NN 119/2013-2538
## Rješenje o imenovanu pomoćnika ministra gospodarstva

### NN 119/2013 (25.9.2013.), Rješenje o imenovanu pomoćnika ministra gospodarstva

VLADA REPUBLIKE HRVATSKE

2539

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 41. stavka 3. Zakona o sustavu državne uprave (»Narodne novine«, br. 150/2011 i 12/2013), Vlada Republike Hrvatske je na sjednici održanoj 19. rujna 2013. godine donijela

RJEŠENJE

O IMENOVANJU POMOĆNIKA MINISTRA GOSPODARSTVA

Imenuje se FILKO CEZNER pomoćnikom ministra gospodarstva, s danom 1. listopada 2013. godine.

Klasa: 080-02/13-01/290

Urbroj: 5030115/1-13-02

Zagreb, 19. rujna 2013.

Predsjednik

Zoran Milanović, v. r.

Rješenje, NN 119/2013-2539
## Rješenje o razrješenju pomoćnika ministrice graditeljstva i prostornog uređenja

### NN 119/2013 (25.9.2013.), Rješenje o razrješenju pomoćnika ministrice graditeljstva i prostornog uređenja

VLADA REPUBLIKE HRVATSKE

2540

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 41. stavka 3. Zakona o sustavu državne uprave (»Narodne novine«, br. 150/2011 i 12/2013), Vlada Republike Hrvatske je na sjednici održanoj 19. rujna 2013. godine donijela

RJEŠENJE

O RAZRJEŠENJU POMOĆNIKA MINISTRICE GRADITELJSTVA I PROSTORNOGA UREĐENJA

Razrješuje se FILKO CEZNER dužnosti pomoćnika ministrice graditeljstva i prostornoga uređenja, s danom 30. rujna 2013. godine, radi odlaska na novu dužnost.

Klasa: 080-02/13-02/205

Urbroj: 5030115/1-13-02

Zagreb, 19. rujna 2013.

Predsjednik

Zoran Milanović, v. r.

Rješenje, NN 119/2013-2540
## Rješenje o imenovanju člana Upravnog odbora Centra za praćenje poslovanja energetskog sektora i investicija

### NN 119/2013 (25.9.2013.), Rješenje o imenovanju člana Upravnog odbora Centra za praćenje poslovanja energetskog sektora i investicija

VLADA REPUBLIKE HRVATSKE

2541

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 7. stavka 4. Zakona o Centru za praćenje poslovanja energetskog sektora i investicija (»Narodne novine«, br. 25/2012 i 120/2012), Vlada Republike Hrvatske je na sjednici održanoj 19. rujna 2013. godine donijela

RJEŠENJE

O IMENOVANJU ČLANA UPRAVNOG ODBORA CENTRA ZA PRAĆENJE POSLOVANJA ENERGETSKOG SEKTORA I INVESTICIJA

Imenuje se DUBRAVKO PONOŠ članom Upravnog odbora Centra za praćenje poslovanja energetskog sektora i investicija.

Klasa: 080-02/13-01/291

Urbroj: 5030115/1-13-02

Zagreb, 19. rujna 2013.

Predsjednik

Zoran Milanović, v. r.

Rješenje, NN 119/2013-2541
## Rješenje o razrješenju članice Upravnog vijeća Agencije za odgoj i obrazovanje

### NN 119/2013 (25.9.2013.), Rješenje o razrješenju članice Upravnog vijeća Agencije za odgoj i obrazovanje

VLADA REPUBLIKE HRVATSKE

2542

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 9. stavka 5. Zakona o Agenciji za odgoj i obrazovanje (»Narodne novine«, broj 85/2006), Vlada Republike Hrvatske je na sjednici održanoj 19. rujna 2013. godine donijela

RJEŠENJE

O RAZRJEŠENJU ČLANICE UPRAVNOG VIJEĆA AGENCIJE ZA ODGOJ I OBRAZOVANJE

Razrješuje se mr. sc. NARCISA MANOJLOVIĆ dužnosti članice Upravnog vijeća Agencije za odgoj i obrazovanje.

Klasa: 080-02/13-02/206

Urbroj: 5030115/1-13-02

Zagreb, 19. rujna 2013.

Predsjednik

Zoran Milanović, v. r.

Rješenje, NN 119/2013-2542
## Rješenje o imenovanju člana Upravnog vijeća Agencije za odgoj i obrazovanje

### NN 119/2013 (25.9.2013.), Rješenje o imenovanju člana Upravnog vijeća Agencije za odgoj i obrazovanje

VLADA REPUBLIKE HRVATSKE

2543

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 9. stavka 5. Zakona o Agenciji za odgoj i obrazovanje (»Narodne novine«, broj 85/2006), Vlada Republike Hrvatske je na sjednici održanoj 19. rujna 2013. godine donijela

RJEŠENJE

O IMENOVANJU ČLANA UPRAVNOG VIJEĆA AGENCIJE ZA ODGOJ I OBRAZOVANJE

Imenuje se IGOR RUKLJAČ članom Upravnog vijeća Agencije za odgoj i obrazovanje.

Klasa: 080-02/13-01/292

Urbroj: 5030115/1-13-02

Zagreb, 19. rujna 2013.

Predsjednik

Zoran Milanović, v. r.

Rješenje, NN 119/2013-2543
## Rješenje o razrješenju člana Upravnog vijeća Centra za regionalne aktivnosti Programa prioritetnih akcija Mediteranskog akcijskog plana u Splitu

### NN 119/2013 (25.9.2013.), Rješenje o razrješenju člana Upravnog vijeća Centra za regionalne aktivnosti Programa prioritetnih akcija Mediteranskog akcijskog plana u Splitu

VLADA REPUBLIKE HRVATSKE

2544

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 11. stavka 2. Statuta Centra za regionalne aktivnosti Programa prioritetnih akcija Mediteranskog akcijskog plana u Splitu, Vlada Republike Hrvatske je na sjednici održanoj 19. rujna 2013. godine donijela

RJEŠENJE

O RAZRJEŠENJU ČLANA UPRAVNOG VIJEĆA CENTRA ZA REGIONALNE AKTIVNOSTI PROGRAMA PRIORITETNIH AKCIJA MEDITERANSKOG AKCIJSKOG PLANA U SPLITU

Razrješuje se MARIO OBRDALJ dužnosti člana Upravnog vijeća Centra za regionalne aktivnosti Programa prioritetnih akcija Mediteranskog akcijskog plana u Splitu.

Klasa: 080-02/13-02/207

Urbroj: 5030115/1-13-02

Zagreb, 19. rujna 2013.

Predsjednik

Zoran Milanović, v. r.

Rješenje, NN 119/2013-2544
## Rješenje o imenovanju članice Upravnog vijeća Centra za regionalne aktivnosti Programa prioritetnih akcija Mediteranskog akcijskog plana u Splitu

### NN 119/2013 (25.9.2013.), Rješenje o imenovanju članice Upravnog vijeća Centra za regionalne aktivnosti Programa prioritetnih akcija Mediteranskog akcijskog plana u Splitu

VLADA REPUBLIKE HRVATSKE

2545

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 11. stavka 2. Statuta Centra za regionalne aktivnosti Programa prioritetnih akcija Mediteranskog akcijskog plana u Splitu, Vlada Republike Hrvatske je na sjednici održanoj 19. rujna 2013. godine donijela

RJEŠENJE

O IMENOVANJU ČLANICE UPRAVNOG VIJEĆA CENTRA ZA REGIONALNE AKTIVNOSTI PROGRAMA PRIORITETNIH AKCIJA MEDITERANSKOG AKCIJSKOG PLANA U SPLITU

Imenuje se mr. sc. MARIJA ŠĆULAC DOMAC članicom Upravnog vijeća Centra za regionalne aktivnosti Programa prioritetnih akcija Mediteranskog akcijskog plana u Splitu.

Klasa: 080-02/13-01/293

Urbroj: 5030115/1-13-02

Zagreb, 19. rujna 2013.

Predsjednik

Zoran Milanović, v. r.

Rješenje, NN 119/2013-2545
## Rješenje o razrješenju predsjednika Upravnog odbora Fonda za zaštitu okoliša i energetsku učinkovitosti

### NN 119/2013 (25.9.2013.), Rješenje o razrješenju predsjednika Upravnog odbora Fonda za zaštitu okoliša i energetsku učinkovitosti

VLADA REPUBLIKE HRVATSKE

2546

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 9. stavka 3. Zakona o Fondu za zaštitu okoliša i energetsku učinkovitost (»Narodne novine«, br. 107/2003 i 144/2012), Vlada Republike Hrvatske je na sjednici održanoj 19. rujna 2013. godine donijela

RJEŠENJE

O RAZRJEŠENJU PREDSJEDNIKA UPRAVNOG ODBORA FONDA ZA ZAŠTITU OKOLIŠA I ENERGETSKU UČINKOVITOST

Razrješuje se MARIO OBRDALJ dužnosti predsjednika Upravnog odbora Fonda za zaštitu okoliša i energetsku učinkovitost, na koju je imenovan kao predstavnik Ministarstva zaštite okoliša i prirode.

Klasa: 080-02/13-02/208

Urbroj: 5030115/1-13-02

Zagreb, 19. rujna 2013.

Predsjednik

Zoran Milanović, v. r.

Rješenje, NN 119/2013-2546
## Rješenje o imenovanju predsjednika Upravnog odbora Fonda za zaštitu okoliša i energetsku učinkovitosti

### NN 119/2013 (25.9.2013.), Rješenje o imenovanju predsjednika Upravnog odbora Fonda za zaštitu okoliša i energetsku učinkovitosti

VLADA REPUBLIKE HRVATSKE

2547

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 9. stavka 3. Zakona o Fondu za zaštitu okoliša i energetsku učinkovitost (»Narodne novine«, br. 107/2003 i 144/2012), Vlada Republike Hrvatske je na sjednici održanoj 19. rujna 2013. godine donijela

RJEŠENJE

O IMENOVANJU PREDSJEDNIKA UPRAVNOG ODBORA FONDA ZA ZAŠTITU OKOLIŠA I ENERGETSKU UČINKOVITOST

Imenuje se NENAD STRIZREP, predstavnik Ministarstva zaštite okoliša i prirode, predsjednikom Upravnog odbora Fonda za zaštitu okoliša i energetsku učinkovitost.

Klasa: 080-02/13-01/294

Urbroj: 5030115/1-13-02

Zagreb, 19. rujna 2013.

Predsjednik

Zoran Milanović, v. r.

Rješenje, NN 119/2013-2547
## Rješenje o razrješenju direktora Fonda za zaštitu okoliša i energetsku učinkovitost

### NN 119/2013 (25.9.2013.), Rješenje o razrješenju direktora Fonda za zaštitu okoliša i energetsku učinkovitost

VLADA REPUBLIKE HRVATSKE

2548

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), članka 10. stavka 4. Zakona o Fondu za zaštitu okoliša i energetsku učinkovitost (»Narodne novine«, br. 107/2003 i 144/2012), članka 20. stavka 3. i članka 31. stavka 1. Statuta Fonda za zaštitu okoliša i energetsku učinkovitost (»Narodne novine«, br. 193/2003, 73/2004, 116/2008, 101/2009, 118/2011 i 67/2013), Vlada Republike Hrvatske je na sjednici održanoj 19. rujna 2013. godine donijela

RJEŠENJE

O RAZRJEŠENJU DIREKTORA FONDA ZA ZAŠTITU OKOLIŠA I ENERGETSKU UČINKOVITOST

Razrješuje se DINKO POLIĆ dužnosti direktora Fonda za zaštitu okoliša i energetsku učinkovitost, na osobni zahtjev.

Klasa: 080-02/13-02/209

Urbroj: 5030115/1-13-02

Zagreb, 19. rujna 2013.

Predsjednik

Zoran Milanović, v. r.

Rješenje, NN 119/2013-2548
## Rješenje o imenovanju vršitelja dužnosti direktora Fonda za zaštitu okoliša i energetsku učinkovitost

### NN 119/2013 (25.9.2013.), Rješenje o imenovanju vršitelja dužnosti direktora Fonda za zaštitu okoliša i energetsku učinkovitost

VLADA REPUBLIKE HRVATSKE

2549

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), članka 10. stavka 4. Zakona o Fondu za zaštitu okoliša i energetsku učinkovitost (»Narodne novine«, br. 107/2003 i 144/2012) i članka 30. stavka 1. Statuta Fonda za zaštitu okoliša i energetsku učinkovitost (»Narodne novine«, br. 193/2003, 73/2004, 116/2008, 101/2009, 118/2011 i 67/2013), Vlada Republike Hrvatske je na sjednici održanoj 19. rujna 2013. godine donijela

RJEŠENJE

O IMENOVANJU VRŠITELJA DUŽNOSTI DIREKTORA FONDA ZA ZAŠTITU OKOLIŠA I ENERGETSKU UČINKOVITOST

Imenuje se SVEN MÜLLER vršiteljem dužnosti direktora Fonda za zaštitu okoliša i energetsku učinkovitost, do imenovanja direktora na temelju provedenog javnog natječaja.

Klasa: 080-02/13-01/295

Urbroj: 5030115/1-13-02

Zagreb, 19. rujna 2013.

Predsjednik

Zoran Milanović, v. r.

Rješenje, NN 119/2013-2549
## Rješenje o razrješenju članice Upravnog vijeća Hrvatskog zavoda za mirovinsko osiguranje

### NN 119/2013 (25.9.2013.), Rješenje o razrješenju članice Upravnog vijeća Hrvatskog zavoda za mirovinsko osiguranje

VLADA REPUBLIKE HRVATSKE

2550

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 131. stavka 2. Zakona o mirovinskom osiguranju (»Narodne novine«, br. 102/98, 127/2000, 59/2001, 109/2001, 147/2002, 117/2003, 30/2004, 177/2004, 92/2005, 43/2007, 79/2007, 35/2008, 40/2010, 121/2010, 130/2010 – pročišćeni tekst, 61/2011, 114/2011, 76/2012 i 112/2013), Vlada Republike Hrvatske je na sjednici održanoj 19. rujna 2013. godine donijela

RJEŠENJE

O RAZRJEŠENJU ČLANICE UPRAVNOG VIJEĆA HRVATSKOG ZAVODA ZA MIROVINSKO OSIGURANJE

Razrješuje se JAGODA MILIDRAG ŠMID dužnosti članice Upravnog vijeća Hrvatskog zavoda za mirovinsko osiguranje, na koju je imenovana na prijedlog Gospodarsko-socijalnog vijeća iz redova sindikata.

Klasa: 080-02/13-02/210

Urbroj: 5030115/1-13-02

Zagreb, 19. rujna 2013.

Predsjednik

Zoran Milanović, v. r.

Rješenje, NN 119/2013-2550
## Rješenje o imenovanju člana upravnog vijeća Hrvatskog zavoda za mirovinsko osiguranje

### NN 119/2013 (25.9.2013.), Rješenje o imenovanju člana upravnog vijeća Hrvatskog zavoda za mirovinsko osiguranje

VLADA REPUBLIKE HRVATSKE

2551

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 131. stavka 2. Zakona o mirovinskom osiguranju (»Narodne novine«, br. 102/98, 127/2000, 59/2001, 109/2001, 147/2002, 117/2003, 30/2004, 177/2004, 92/2005, 43/2007, 79/2007, 35/2008, 40/2010, 121/2010, 130/2010 – pročišćeni tekst, 61/2011, 114/2011, 76/2012 i 112/2013), Vlada Republike Hrvatske je na sjednici održanoj 19. rujna 2013. godine donijela

RJEŠENJE

O IMENOVANJU ČLANA UPRAVNOG VIJEĆA HRVATSKOG ZAVODA ZA MIROVINSKO OSIGURANJE

Imenuje se MIROSLAV BRZICA članom Upravnog vijeća Hrvatskog zavoda za mirovinsko osiguranje, na prijedlog Gospodarsko--socijalnog vijeća iz redova sindikata.

Klasa: 080-02/13-01/296

Urbroj: 5030115/1-13-02

Zagreb, 19. rujna 2013.

Predsjednik

Zoran Milanović, v. r.

Rješenje, NN 119/2013-2551
## Pravilnik o izmjeni Pravilnika o pravima, uvjetima i načinu ostvarivanja prava iz obveznog zdravstvenog osiguranja

### NN 119/2013 (25.9.2013.), Pravilnik o izmjeni Pravilnika o pravima, uvjetima i načinu ostvarivanja prava iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

2554

Na osnovi članka 103. stavka 1. točke 4. Zakona o obveznom zdravstvenom osiguranju (»Narodne novine« broj 80/13.) i članka 26. točke 1. i 6. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11. i 18/13.), Upravno vijeće Hrvatskog zavoda za zdravstveno osiguranje na 43. sjednici održanoj 6. rujna 2013. godine donijelo je

PRAVILNIK

O IZMJENI PRAVILNIKA O PRAVIMA, UVJETIMA I NAČINU OSTVARIVANJA PRAVA IZ OBVEZNOG ZDRAVSTVENOG OSIGURANJA

Članak 1.

U Pravilniku o pravima, uvjetima i načinu ostvarivanja prava iz obveznog zdravstvenog osiguranja (»Narodne novine« broj 67/09., 116/09., 4/10., 13/10., 88/10., 131/10., 1/11., 16/11., 87/11., 137/11., 39/12., 69/12., 126/12., 38/13., 77/13., 101/13. i 103/13.) tiskanica putnog naloga iz članka 104. stavka 5. zamjenjuje se novom tiskanicom putnog naloga čiji je oblik i sadržaj otisnut uz ovaj Pravilnik i čini njegov sastavni dio.

Članak 2.

Ovaj Pravilnik objavljuje se u »Narodnim novinama« i stupa na snagu 1. listopada 2013. godine.

Klasa: 025-04/13-01/296

Urbroj: 338-01-01-13-1

Zagreb, 6. rujna 2013.

Predsjednik
Upravnog vijeća Hrvatskog zavoda
za zdravstveno osiguranje
prim. mr. sc. Marijan Cesarik, dr. med., v. r.

[**PUTNI NALOG**](dodatni/428770.pdf)

119 25.09.2013 Pravilnik o izmjeni Pravilnika o pravima, uvjetima i načinu ostvarivanja prava iz obveznog zdravstvenog osiguranja

119 25.09.2013 Pravilnik o izmjeni Pravilnika o pravima, uvjetima i načinu ostvarivanja prava iz obveznog zdravstvenog osiguranja

Pravilnik, NN 119/2013-2554
## Izmjena i dopuna Općih uvjeta ugovora o dopunskom zdravstvenom osiguranju

### NN 119/2013 (25.9.2013.), Izmjena i dopuna Općih uvjeta ugovora o dopunskom zdravstvenom osiguranju

HRVATSKI ZAVOD ZA ZDRAVSTVENO OSIGURANJE

2556

Na osnovi članka 16. stavka 2. Zakona o dobrovoljnom zdravstvenom osiguranju (»Narodne novine« broj 85/06., 150/08. i 71/10.), članka 295. Zakona o obveznim odnosima (»Narodne novine« broj 35/05. i 41/08.), članka 27. stavka 1. točke 2. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11. i 18/13.) i članka 4. stavka 4. Pravila uspostavljanja i provođenja dopunskog zdravstvenog osiguranja (»Narodne novine« broj 91/13.) Upravno vijeće Hrvatskog zavoda za zdravstveno osiguranje na 43. sjednici održanoj 6. rujna 2013. godine donijelo je

IZMJENU I DOPUNU

OPĆIH UVJETA UGOVORA O DOPUNSKOM ZDRAVSTVENOM OSIGURANJU

I.

U Općim uvjetima ugovora o dopunskom zdravstvenom osiguranju (»Narodne novine« broj 91/13.) u točki VI. stavku 1. iza riječi: »Policom« brišu se slova: »PC03«.

II.

U točki VII. riječi: »Odlukom o vrsti i cijeni police dopunskog zdravstvenog osiguranja« (»Narodne novine« 32/09., 118/09., 140/09. i 88/10.)»zamjenjuju se riječima: »Odlukom o cijeni police dopunskog zdravstvenog osiguranja (»Narodne novine« broj 118/13.)«.

III.

Točka XII. mijenja se i glasi:

»Ugovaratelj može pisanim putem otkazati ugovor uz otkazni rok od tri mjeseca uz obvezu plaćanja pripadajuće premije, a za koje vrijeme ostvaruje sva prava iz dopunskog zdravstvenog osiguranja.«

IV.

Ove Izmjene i dopune Općih uvjeta objavljuju se u »Narodnim novinama«.

Klasa: 025-04/13-01/298

Urbroj: 338-01-01-13-1

Zagreb, 6. rujna 2013.

Predsjednik

Upravnog vijeća Hrvatskog zavoda

za zdravstveno osiguranje

prim. mr. sc. Marijan Cesarik, dr. med., v. r.

Izmjene i dopune, NN 119/2013-2556
## Odluka o početku mirovanja zastupničkog mandata zastupnika u Hrvatskom saboru

### NN 120/2013 (27.9.2013.), Odluka o početku mirovanja zastupničkog mandata zastupnika u Hrvatskom saboru

HRVATSKI SABOR

2558

Na temelju članka 81. Ustava Republike Hrvatske i članka 14. stavka 1. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 167/03., 44/06., 19/07., 20/09., 145/10., 24/11., 93/11. i 120/11. – pročišćeni tekst) Hrvatski sabor na sjednici 18. rujna 2013., donio je

ODLUKU

O POČETKU MIROVANJA ZASTUPNIČKOG MANDATA ZASTUPNIKA U HRVATSKOM SABORU

Dana 18. rujna 2013. započelo je mirovanje zastupničkog mandata zastupnika BOŽIDARA KALMETE.

Klasa: 021-14/13-01/35

Zagreb, 18. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 120/2013-2558
## Odluka o prestanku mirovanja zastupničkog mandata zastupnika i prestanku obnašanja zastupničke dužnosti zamjenika zastupnika u Hrvatskom saboru

### NN 120/2013 (27.9.2013.), Odluka o prestanku mirovanja zastupničkog mandata zastupnika i prestanku obnašanja zastupničke dužnosti zamjenika zastupnika u Hrvatskom saboru

HRVATSKI SABOR

2559

Na temelju članka 81. Ustava Republike Hrvatske i članka 14. stavka 3. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 167/03., 44/06., 19/07., 20/09., 145/10., 24/11., 93/11. i 120/11. – pročišćeni tekst) Hrvatski sabor na sjednici 18. rujna 2013., donio je

ODLUKU

O PRESTANKU MIROVANJA ZASTUPNIČKOG MANDATA ZASTUPNIKA I PRESTANKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Dana 11. rujna 2013. prestaje mirovanje zastupničkog mandata zastupnika KREŠIMIRA BUBALA.

Zamjenik zastupnika ZORAN VINKOVIĆ dana 11. rujna 2013. prestaje obnašati zastupničku dužnost.

Klasa: 021-14/13-01/34

Zagreb, 18. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 120/2013-2559
## Odluka o izboru potpredsjednika i prestanku mandata potpredsjednika, razrješenju člana i izboru članova i prestanku mandata člana Odbora za vanjsku politiku Hrvatskoga sabora

### NN 120/2013 (27.9.2013.), Odluka o izboru potpredsjednika i prestanku mandata potpredsjednika, razrješenju člana i izboru članova i prestanku mandata člana Odbora za vanjsku politiku Hrvatskoga sabora

HRVATSKI SABOR

2560

Na temelju članka 81. Ustava Republike Hrvatske i članaka 46. i 68. Poslovnika Hrvatskoga sabora, Hrvatski sabor na sjednici 20. rujna 2013., donio je

ODLUKU

O IZBORU POTPREDSJEDNIKA I PRESTANKU MANDATA POTPREDSJEDNIKA, RAZRJEŠENJU ČLANA I IZBORU ČLANOVA I PRESTANKU MANDATA ČLANA ODBORA ZA VANJSKU POLITIKU HRVATSKOGA SABORA

I.

Za potpredsjednika Odbora za vanjsku politiku Hrvatskoga sabora bira se FRANO MATUŠIĆ.

II.

Dana 1. srpnja 2013. dužnost potpredsjednika Odbora za vanjsku politiku Hrvatskoga sabora prestao je obnašati DAVOR IVO STIER, zbog mirovanja zastupničkog mandata zastupnika.

III.

Razrješuje se član Odbora za vanjsku politiku Hrvatskoga sabora FRANO MATUŠIĆ.

IV.

Za članove Odbora za vanjsku politiku Hrvatskoga sabora biraju se:

– GORDAN JANDROKOVIĆ

– JASEN MESIĆ.

V.

Dana 1. srpnja 2013. dužnost člana Odbora za vanjsku politiku Hrvatskoga sabora prestao je obnašati mr. sc. ANDREJ PLENKOVIĆ, zbog mirovanja zastupničkog mandata zastupnika.

Klasa: 021-13/13-12/27

Zagreb, 20. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 120/2013-2560
## Odluka o izboru članice i prestanku mandata članice Odbora za zakonodavstvo Hrvatskoga sabora

### NN 120/2013 (27.9.2013.), Odluka o izboru članice i prestanku mandata članice Odbora za zakonodavstvo Hrvatskoga sabora

HRVATSKI SABOR

2561

Na temelju članka 81. Ustava Republike Hrvatske i članaka 46. i 63. Poslovnika Hrvatskoga sabora, Hrvatski sabor na sjednici 20. rujna 2013., donio je

ODLUKU

O IZBORU ČLANICE I PRESTANKU MANDATA ČLANICE ODBORA ZA ZAKONODAVSTVO HRVATSKOGA SABORA

I.

Za članicu Odbora za zakonodavstvo Hrvatskoga sabora bira se MARIJA LUGARIĆ.

II.

Dana 1. srpnja 2013. dužnost članice Odbora za zakonodavstvo Hrvatskoga sabora prestala je obnašati SANDRA PETROVIĆ JAKOVINA, zbog prestanka zastupničkog mandata.

Klasa: 021-13/13-12/33

Zagreb, 20. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 120/2013-2561
## Odluka o izboru članice i prestanku mandata članice Odbora za obranu Hrvatskoga sabora

### NN 120/2013 (27.9.2013.), Odluka o izboru članice i prestanku mandata članice Odbora za obranu Hrvatskoga sabora

HRVATSKI SABOR

2562

Na temelju članka 81. Ustava Republike Hrvatske i članaka 46. i 72. Poslovnika Hrvatskoga sabora, Hrvatski sabor na sjednici 20. rujna 2013., donio je

ODLUKU

O IZBORU ČLANICE I PRESTANKU MANDATA ČLANICE ODBORA ZA OBRANU HRVATSKOGA SABORA

I.

Za članicu Odbora za obranu Hrvatskoga sabora bira se TANJA VRBAT.

II.

Dana 1. srpnja 2013. dužnost članice Odbora za obranu Hrvatskoga sabora prestala je obnašati SANDRA PETROVIĆ JAKOVINA, zbog prestanka zastupničkog mandata.

Klasa: 021-13/13-12/31

Zagreb, 20. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 120/2013-2562
## Odluka o razrješenju i izboru člana Odbora za financije i državni proračun Hrvatskoga sabora

### NN 120/2013 (27.9.2013.), Odluka o razrješenju i izboru člana Odbora za financije i državni proračun Hrvatskoga sabora

HRVATSKI SABOR

2563

Na temelju članka 81. Ustava Republike Hrvatske i članaka 46. i 74. Poslovnika Hrvatskoga sabora, Hrvatski sabor na sjednici 20. rujna 2013., donio je

ODLUKU

O RAZRJEŠENJU I IZBORU ČLANA ODBORA ZA FINANCIJE I DRŽAVNI PRORAČUN HRVATSKOGA SABORA

I.

Razrješuje se član Odbora za financije i državni proračun Hrvatskoga sabora DRAŽENKO PANDEK.

II.

Za člana Odbora za financije i državni proračun Hrvatskoga sabora bira se HRVOJE NEKIĆ.

Klasa: 021-13/13-12/39

Zagreb, 20. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 120/2013-2563
## Odluka o razrješenju člana i izboru članova i prestanku mandata članice Odbora za pravosuđe Hrvatskoga sabora

### NN 120/2013 (27.9.2013.), Odluka o razrješenju člana i izboru članova i prestanku mandata članice Odbora za pravosuđe Hrvatskoga sabora

HRVATSKI SABOR

2564

Na temelju članka 81. Ustava Republike Hrvatske i članaka 46. i 82. Poslovnika Hrvatskoga sabora, Hrvatski sabor na sjednici 20. rujna 2013., donio je

ODLUKU

O RAZRJEŠENJU ČLANA I IZBORU ČLANOVA I PRESTANKU MANDATA ČLANICE ODBORA ZA PRAVOSUĐE HRVATSKOGA SABORA

I.

Razrješuje se član Odbora za pravosuđe Hrvatskoga sabora IVAN KLARIN.

II.

Za članove Odbora za pravosuđe Hrvatskoga sabora biraju se:

– DRAŽENKO PANDEK

– DUBRAVKO BILIĆ.

III.

Dana 1. srpnja 2013. dužnost članice Odbora za pravosuđe Hrvatskoga sabora prestala je obnašati SANDRA PETROVIĆ JAKOVINA, zbog prestanka zastupničkog mandata.

Klasa: 021-13/13-12/30

Zagreb, 20. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 120/2013-2564
## Odluka o razrješenju i izboru člana Odbora za rad, mirovinski sustav i socijalno partnerstvo Hrvatskoga sabora

### NN 120/2013 (27.9.2013.), Odluka o razrješenju i izboru člana Odbora za rad, mirovinski sustav i socijalno partnerstvo Hrvatskoga sabora

HRVATSKI SABOR

2565

Na temelju članka 81. Ustava Republike Hrvatske i članaka 46. i 84. Poslovnika Hrvatskoga sabora, Hrvatski sabor na sjednici 20. rujna 2013., donio je

ODLUKU

O RAZRJEŠENJU I IZBORU ČLANA ODBORA ZA RAD, MIROVINSKI SUSTAV I SOCIJALNO PARTNERSTVO HRVATSKOGA SABORA

I.

Razrješuje se član Odbora za rad, mirovinski sustav i socijalno partnerstvo Hrvatskoga sabora DANIEL MONDEKAR.

II.

Za člana Odbora za rad, mirovinski sustav i socijalno partnerstvo Hrvatskoga sabora bira se HRVOJE NEKIĆ.

Klasa: 021-13/13-12/40

Zagreb, 20. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 120/2013-2565
## Odluka o razrješenju članice i izboru člana Odbora za Hrvate izvan Republike Hrvatske Hrvatskoga sabora

### NN 120/2013 (27.9.2013.), Odluka o razrješenju članice i izboru člana Odbora za Hrvate izvan Republike Hrvatske Hrvatskoga sabora

HRVATSKI SABOR

2566

Na temelju članka 81. Ustava Republike Hrvatske i članaka 46. i 90. Poslovnika Hrvatskoga sabora, Hrvatski sabor na sjednici 20. rujna 2013., donio je

ODLUKU

O RAZRJEŠENJU ČLANICE I IZBORU ČLANA ODBORA ZA HRVATE IZVAN REPUBLIKE HRVATSKE HRVATSKOGA SABORA

I.

Razrješuje se članica Odbora za Hrvate izvan Republike Hrvatske Hrvatskoga sabora TANJA VRBAT.

II.

Za člana Odbora za Hrvate izvan Republike Hrvatske Hrvatskoga sabora bira se DARKO LEDINSKI.

Klasa: 021-13/13-12/37

Zagreb, 20. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 120/2013-2566
## Odluka o razrješenju i izboru člana Odbora za ratne veterane Hrvatskoga sabora

### NN 120/2013 (27.9.2013.), Odluka o razrješenju i izboru člana Odbora za ratne veterane Hrvatskoga sabora

HRVATSKI SABOR

2567

Na temelju članka 81. Ustava Republike Hrvatske i članaka 46. i 92. Poslovnika Hrvatskoga sabora, Hrvatski sabor na sjednici 20. rujna 2013., donio je

ODLUKU

O RAZRJEŠENJU I IZBORU ČLANA ODBORA ZA RATNE VETERANE HRVATSKOGA SABORA

I.

Razrješuje se član Odbora za ratne veterane Hrvatskoga sabora DAMIR RIMAC.

II.

Za člana Odbora za ratne veterane Hrvatskoga sabora bira se DARKO LEDINSKI.

Klasa: 021-13/13-12/38

Zagreb, 20. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 120/2013-2567
## Odluka o izboru člana i prestanku mandata članice Odbora za poljoprivredu Hrvatskoga sabora

### NN 120/2013 (27.9.2013.), Odluka o izboru člana i prestanku mandata članice Odbora za poljoprivredu Hrvatskoga sabora

HRVATSKI SABOR

2568

Na temelju članka 81. Ustava Republike Hrvatske i članaka 46. i 100. Poslovnika Hrvatskoga sabora, Hrvatski sabor na sjednici 20. rujna 2013., donio je

ODLUKU

O IZBORU ČLANA I PRESTANKU MANDATA ČLANICE ODBORA ZA POLJOPRIVREDU HRVATSKOGA SABORA

I.

Za člana Odbora za poljoprivredu Hrvatskoga sabora bira se DAMIR RIMAC.

II.

Dana 19. srpnja 2013. dužnost članice Odbora za poljoprivredu Hrvatskoga sabora prestala je obnašati dr. sc. MARIJA VUKOBRATOVIĆ, zbog prestanka zastupničkog mandata.

Klasa: 021-13/13-12/34

Zagreb, 20. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 120/2013-2568
## Odluka o izboru člana i prestanku mandata članice Odbora za izbor, imenovanja i upravne poslove Hrvatskoga sabora

### NN 120/2013 (27.9.2013.), Odluka o izboru člana i prestanku mandata članice Odbora za izbor, imenovanja i upravne poslove Hrvatskoga sabora

HRVATSKI SABOR

2569

Na temelju članka 81. Ustava Republike Hrvatske i članaka 46. i 106. Poslovnika Hrvatskoga sabora, Hrvatski sabor na sjednici 20. rujna 2013., donio je

ODLUKU

O IZBORU ČLANA I PRESTANKU MANDATA ČLANICE ODBORA ZA IZBOR, IMENOVANJA I UPRAVNE POSLOVE HRVATSKOGA SABORA

I.

Za člana Odbora za izbor, imenovanja i upravne poslove Hrvatskoga sabora bira se DUBRAVKO BILIĆ.

II.

Dana 1. srpnja 2013. dužnost članice Odbora za izbor, imenovanja i upravne poslove Hrvatskoga sabora prestala je obnašati BILJANA BORZAN, zbog mirovanja zastupničkog mandata zastupnice.

Klasa: 021-13/13-12/32

Zagreb, 20. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 120/2013-2569
## Odluka o razrješenju i izboru predsjednika Odbora za predstavke i pritužbe Hrvatskoga sabora

### NN 120/2013 (27.9.2013.), Odluka o razrješenju i izboru predsjednika Odbora za predstavke i pritužbe Hrvatskoga sabora

HRVATSKI SABOR

2570

Na temelju članka 81. Ustava Republike Hrvatske i članaka 46. i 108. Poslovnika Hrvatskoga sabora, Hrvatski sabor na sjednici 20. rujna 2013., donio je

ODLUKU

O RAZRJEŠENJU I IZBORU PREDSJEDNIKA ODBORA ZA PREDSTAVKE I PRITUŽBE HRVATSKOGA SABORA

I.

Razrješuje se predsjednik Odbora za predstavke i pritužbe Hrvatskoga sabora mr. sc. JOSIP SALAPIĆ.

II.

Za predsjednika Odbora za predstavke i pritužbe Hrvatskoga sabora bira se DINKO BURIĆ.

Klasa: 021-13/13-12/28

Zagreb, 20. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 120/2013-2570
## Odluka o izboru predsjednika i prestanku mandata predsjednika Odbora za međuparlamentarnu suradnju Hrvatskoga sabora

### NN 120/2013 (27.9.2013.), Odluka o izboru predsjednika i prestanku mandata predsjednika Odbora za međuparlamentarnu suradnju Hrvatskoga sabora

HRVATSKI SABOR

2571

Na temelju članka 81. Ustava Republike Hrvatske i članaka 46. i 109. stavka 4. Poslovnika Hrvatskoga sabora, Hrvatski sabor na sjednici 20. rujna 2013., donio je

ODLUKU

O IZBORU PREDSJEDNIKA I PRESTANKU MANDATA PREDSJEDNIKA ODBORA ZA MEĐUPARLAMENTARNU SURADNJU HRVATSKOGA SABORA

I.

Za predsjednika Odbora za međuparlamentarnu suradnju Hrvatskoga sabora bira se dr. sc. DAVOR BOŽINOVIĆ.

II.

Dana 18. rujna 2013. dužnost predsjednika Odbora za međuparlamentarnu suradnju Hrvatskoga sabora prestao je obnašati BOŽIDAR KALMETA, zbog mirovanja zastupničkog mandata zastupnika.

Klasa: 021-13/13-12/42

Zagreb, 20. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 120/2013-2571
## Odluka o razrješenju člana i izboru članova i prestanku mandata članice Odbora za ravnopravnost spolova Hrvatskoga sabora

### NN 120/2013 (27.9.2013.), Odluka o razrješenju člana i izboru članova i prestanku mandata članice Odbora za ravnopravnost spolova Hrvatskoga sabora

HRVATSKI SABOR

2572

Na temelju članka 81. Ustava Republike Hrvatske i članaka 46. i 113. Poslovnika Hrvatskoga sabora, Hrvatski sabor na sjednici 20. rujna 2013., donio je

ODLUKU

O RAZRJEŠENJU ČLANA I IZBORU ČLANOVA I PRESTANKU MANDATA ČLANICE ODBORA ZA RAVNOPRAVNOST SPOLOVA HRVATSKOGA SABORA

I.

Razrješuje se član Odbora za ravnopravnost spolova Hrvatskoga sabora SAŠA ĐUJIĆ.

II.

Za članove Odbora za ravnopravnost spolova Hrvatskoga sabora biraju se:

– DARKO LEDINSKI

– ADA DAMJANAC.

III.

Dana 19. srpnja 2013. dužnost članice Odbora za ravnopravnost spolova Hrvatskoga sabora prestala je obnašati dr. sc. MARIJA VUKOBRATOVIĆ, zbog prestanka zastupničkog mandata.

Klasa: 021-13/13-12/29

Zagreb, 20. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 120/2013-2572
## Odluka o izboru predsjednika i prestanku mandata predsjednika Odbora za lokalnu i područnu (regionalnu) samoupravu Hrvatskoga sabora

### NN 120/2013 (27.9.2013.), Odluka o izboru predsjednika i prestanku mandata predsjednika Odbora za lokalnu i područnu (regionalnu) samoupravu Hrvatskoga sabora

HRVATSKI SABOR

2573

Na temelju članka 81. Ustava Republike Hrvatske i članaka 46. i 115. Poslovnika Hrvatskoga sabora, Hrvatski sabor na sjednici 20. rujna 2013., donio je

ODLUKU

O IZBORU PREDSJEDNIKA I PRESTANKU MANDATA PREDSJEDNIKA ODBORA ZA LOKALNU I PODRUČNU (REGIONALNU) SAMOUPRAVU HRVATSKOGA SABORA

I.

Za predsjednika Odbora za lokalnu i područnu (regionalnu) samoupravu Hrvatskoga sabora bira se KREŠIMIR BUBALO.

II.

Dana 11. rujna 2013. dužnost predsjednika Odbora za lokalnu i područnu (regionalnu) samoupravu Hrvatskoga sabora prestao je obnašati ZORAN VINKOVIĆ, zbog prestanka obnašanja zastupničke dužnosti.

Klasa: 021-13/13-12/41

Zagreb, 20. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 120/2013-2573
## Odluka o razrješenju i izboru člana Mandatno-imunitetnog povjerenstva Hrvatskoga sabora

### NN 120/2013 (27.9.2013.), Odluka o razrješenju i izboru člana Mandatno-imunitetnog povjerenstva Hrvatskoga sabora

HRVATSKI SABOR

2574

Na temelju članka 81. Ustava Republike Hrvatske i članaka 46. i 117. Poslovnika Hrvatskoga sabora, Hrvatski sabor na sjednici 20. rujna 2013., donio je

ODLUKU

O RAZRJEŠENJU I IZBORU ČLANA MANDATNO-

-IMUNITETNOG POVJERENSTVA HRVATSKOGA SABORA

I.

Razrješuje se član Mandatno-imunitetnog povjerenstva Hrvatskoga sabora LUKA DENONA.

II.

Za člana Mandatno-imunitetnog povjerenstva Hrvatskoga sabora bira se ALEN PRELEC.

Klasa: 021-13/13-12/36

Zagreb, 20. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 120/2013-2574
## Odluka o razrješenju predsjednika, potpredsjednika i članova Upravnog vijeća Hrvatskog memorijalno-dokumentacijskog centra Domovinskog rata

### NN 120/2013 (27.9.2013.), Odluka o razrješenju predsjednika, potpredsjednika i članova Upravnog vijeća Hrvatskog memorijalno-dokumentacijskog centra Domovinskog rata

HRVATSKI SABOR

2575

Na temelju članka 81. Ustava Republike Hrvatske i članka 12. stavka 3. Zakona o Hrvatskom memorijalno-dokumentacijskom centru Domovinskog rata (»Narodne novine«, br. 178/04.) Hrvatski sabor na sjednici 20. rujna 2013., donio je

ODLUKU

O RAZRJEŠENJU PREDSJEDNIKA, POTPREDSJEDNIKA I ČLANOVA UPRAVNOG VIJEĆA HRVATSKOG MEMORIJALNO-

-DOKUMENTACIJSKOG CENTRA DOMOVINSKOG RATA

I.

Razrješuje se akademik FRANJO ŠANJEK dužnosti predsjednika Upravnog vijeća Hrvatskog memorijalno-dokumentacijskog centra Domovinskog rata, radi isteka mandata.

II.

Razrješuje se dr. sc. NIKICA BARIĆ dužnosti potpredsjednika Upravnog vijeća Hrvatskog memorijalno-dokumentacijskog centra Domovinskog rata, radi isteka mandata.

III.

Razrješuju se dužnosti članovi Upravnog vijeća Hrvatskog memorijalno-dokumentacijskog centra Domovinskog rata, radi isteka mandata:

– mr. sc. BRANKO KALEB

– dr. sc. DAVOR MARIJAN

– mr. sc. KREŠIMIR RAŠAN

– dr. sc. MIROSLAV AKMADŽA

– IVAN GRUJIĆ.

Klasa: 021-13/13-07/25

Zagreb, 20. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 120/2013-2575
## Odluka imenovanju predsjednika, potpredsjednika i članova Upravnog vijeća Hrvatskog memorijalno-dokumentacijskog centra Domovinskog rata

### NN 120/2013 (27.9.2013.), Odluka imenovanju predsjednika, potpredsjednika i članova Upravnog vijeća Hrvatskog memorijalno-dokumentacijskog centra Domovinskog rata

HRVATSKI SABOR

2576

Na temelju članka 81. Ustava Republike Hrvatske i članka 12. stavka 3. Zakona o Hrvatskom memorijalno-dokumentacijskom centru Domovinskog rata (»Narodne novine«, br. 178/04.) Hrvatski sabor na sjednici 20. rujna 2013., donio je

ODLUKU

O IMENOVANJU PREDSJEDNIKA, POTPREDSJEDNIKA I ČLANOVA UPRAVNOG VIJEĆA HRVATSKOG MEMORIJALNO-

-DOKUMENTACIJSKOG CENTRA DOMOVINSKOG RATA

I.

Imenuje se dr. sc. KRUNO KARDOV predsjednikom Upravnog vijeća Hrvatskog memorijalno-dokumentacijskog centra Domovinskog rata.

II.

Imenuje se IVAN GRUJIĆ potpredsjednikom Upravnog vijeća Hrvatskog memorijalno-dokumentacijskog centra Domovinskog rata.

III.

Za članove Upravnog vijeća Hrvatskog memorijalno-dokumentacijskog centra Domovinskog rata, imenuju se:

– dr. sc. FILIP HAMERŠAK

– prof. dr. sc. DAMIR AGIČIĆ

– ČEDOMIR VIŠNJIĆ

– dr. sc. NIKICA BARIĆ

– dr. sc. DAVOR MARIJAN.

Klasa: 021-13/13-07/25

Zagreb, 20. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 120/2013-2576
## Odluka o imenovanju člana Vijeća za elektroničke medije

### NN 120/2013 (27.9.2013.), Odluka o imenovanju člana Vijeća za elektroničke medije

HRVATSKI SABOR

2577

Na temelju članka 81. Ustava Republike Hrvatske i članka 68. stavka 2. Zakona o elektroničkim medijima ("Narodne novine", br. 153/09., 84/11. i 94/13.) Hrvatski sabor na sjednici 20. rujna 2013., donio je

ODLUKU

O IMENOVANJU ČLANA VIJEĆA ZA ELEKTRONIČKE MEDIJE

Imenuje se ROBERT TOMLJENOVIĆ članom Vijeća za elektroničke medije.

Klasa: 021-13/13-07/34

Zagreb, 20. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 120/2013-2577
## Odluka o imenovanju zamjenika predsjednice Državne komisije za kontrolu postupaka javne nabave

### NN 120/2013 (27.9.2013.), Odluka o imenovanju zamjenika predsjednice Državne komisije za kontrolu postupaka javne nabave

HRVATSKI SABOR

2578

Na temelju članka 81. Ustava Republike Hrvatske i članka 8. stavka 1. Zakona o Državnoj komisiji za kontrolu postupaka javne nabave (»Narodne novine«, br. 18/13.) Hrvatski sabor na sjednici 20. rujna 2013., donio je

ODLUKU

O IMENOVANJU ZAMJENIKA PREDSJEDNICE DRŽAVNE KOMISIJE ZA KONTROLU POSTUPAKA JAVNE NABAVE

Imenuje se ANĐELKO RUKELJ zamjenikom predsjednice Državne komisije za kontrolu postupaka javne nabave.

Klasa: 021-13/13-07/33

Zagreb, 20. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 120/2013-2578
## Pravilnik o izmjenama i dopunama Pravilnika o proračunskim klasifikacijama

### NN 120/2013 (27.9.2013.), Pravilnik o izmjenama i dopunama Pravilnika o proračunskim klasifikacijama

120 27.09.2013 Pravilnik o izmjenama i dopunama Pravilnika o proračunskim klasifikacijama

MINISTARSTVO FINANCIJA

2580

Na temelju članka 21. stavka 3. Zakona o proračunu (»Narodne novine«, br. 87/08 i 136/12) ministar financija donosi

PRAVILNIK

O IZMJENAMA I DOPUNAMA PRAVILNIKA O PRORAČUNSKIM KLASIFIKACIJAMA

Članak 1.

U Pravilniku o proračunskim klasifikacijama (»Narodne novine«, br. 26/10) u članku 6. iza stavka 5. dodaje se novi stavak 6. koji glasi:

»(6) Iznimno od stavka 5. ovoga članka, kod jedinica lokalne i područne (regionalne) samouprave čije glave nemaju proračunske korisnike, glava je istovjetna razdjelu, dok kod onih čije glave imaju proračunske korisnike jedna od glava može biti istovjetna razdjelu.«

Dosadašnji stavci 6., 7. i 8. postaju stavci 7., 8. i 9.

Članak 2.

U članku 8. stavku 1. riječi »i proračuna jedinica lokalne i područne (regionalne) samouprave« brišu se.

U stavku 2. riječi »odnosno strateških dokumenata jedinica lokalne i područne (regionalne) samouprave« brišu se.

Članak 3.

U članku 9. stavku 5. riječi »odnosno upravno tijelo za financije jedinice lokalne i područne (regionalne) samouprave« brišu se.

U stavku 6. riječi »odnosno upravnog tijela za financije jedinice lokalne i područne (regionalne) samouprave« brišu se.

Članak 4.

U članku 10. stavku 1. točki 3. riječi »odnosno strateških dokumenata jedinica lokalne i područne (regionalne) samouprave« brišu se.

Članak 5.

U članku 11. riječi »i proračuna jedinica lokalne i područne (regionalne) samouprave« brišu se.

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/13-01/384

Urbroj: 513-05-02-13-1

Zagreb, 17. rujna 2013.

Ministar financija
Slavko Linić, v. r.

Pravilnik, NN 120/2013-2580
## Rješenje Ministarstva rada i mirovinskog sustava, klasa: UP/I-115-01/13-04/18, urbroj: 24-03-01-02/3-13-4 od 11. rujna 2013., o prestanku ovlaštenja Brodosplit-brodogradilišta d.o.o. iz Splita

### NN 120/2013 (27.9.2013.), Rješenje Ministarstva rada i mirovinskog sustava, klasa: UP/I-115-01/13-04/18, urbroj: 24-03-01-02/3-13-4 od 11. rujna 2013., o prestanku ovlaštenja Brodosplit-brodogradilišta d.o.o. iz Splita

120 27.09.2013 Rješenje Ministarstva rada i mirovinskog sustava, klasa: UP/I-115-01/13-04/18, urbroj:
24-03-01-02/3-13-4 od 11. rujna 2013., o prestanku ovlaštenja Brodosplit-brodogradilišta d.o.o. iz Splita

120 27.09.2013 Rješenje Ministarstva rada i mirovinskog sustava, klasa: UP/I-115-01/13-04/18, urbroj:
24-03-01-02/3-13-4 od 11. rujna 2013., o prestanku ovlaštenja Brodosplit-brodogradilišta d.o.o. iz Splita

MINISTARSTVO RADA I MIROVINSKOGA SUSTAVA

2582

Na zahtjev BRODOGRAĐEVNE INDUSTRIJE SPLIT d.d. iz Splita, Put Supavla 21, OIB: 18556905592, a temeljem članka 91. stavka 4. Zakona o zaštiti na radu (»Narodne novine«, broj 59/96, 94/96, 114/03, 100/04, 86/08, 116/08, 75/09 i 143/12) i članka 19. stavka 2. Pravilnika o uvjetima pod kojima pravne osobe mogu obavljati poslove zaštite na radu (»Narodne novine«, broj 114/02 i 126/03), Ministarstvo rada i mirovinskoga sustava donosi

RJEŠENJE

I.

Prestaje ovlaštenje društvu BRODOSPLIT-BRODOGRADILIŠTE d.o.o. iz Splita, Put Supavla 21, OIB: 0553217839, za obavljanje sljedećih poslova zaštite na radu:

1) osposobljavanje radnika za rad na siguran način;

2) izrada procjena opasnosti;

3) ispitivanja strojeva i uređaja s povećanim opasnostima;

4) ispitivanja u radnom okolišu:

4.1. ispitivanja fizikalnih čimbenika.

II.

Ovim Rješenjem stavlja se izvan snage Rješenje Ministarstva gospodarstva, rada i poduzetništva, klasa: UP/I-116-01/04-04/07, urbroj: 526-08-05-7 od 5. rujna 2005. godine.

III.

Ovo Rješenje objavit će se u »Narodnim novinama«.

Klasa: UP/I-115-01/13-04/18

Urbroj: 524-03-01-02/3-13-4

Zagreb, 11. rujna 2013.

Ministar
prof. dr. sc. Mirando Mrsić, dr. med., v. r.

Rješenje, NN 120/2013-2582